CELEX: 32017D0485
Language: lt
Date: 1489968000000
Title: 2017 m. kovo 20 d. Tarybos įgyvendinimo sprendimas (BUSP) 2017/485, kuriuo įgyvendinamas Sprendimas 2013/255/BUSP dėl ribojamųjų priemonių Sirijai

21.3.2017   
            
            
               LT
            
            
               Europos Sąjungos oficialusis leidinys
            
            
               L 75/24
            
         TARYBOS ĮGYVENDINIMO SPRENDIMAS (BUSP) 2017/485
   2017 m. kovo 20 d.
   kuriuo įgyvendinamas Sprendimas 2013/255/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2013 m. gegužės 31 d. Tarybos sprendimą 2013/255/BUSP dėl ribojamųjų priemonių Sirijai (1), ypač į jo 30 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:
   
               (1)
            
            
               2013 m. gegužės 31 d. Taryba priėmė Sprendimą 2013/255/BUSP;
            
         
               (2)
            
            
               atsižvelgiant į padėties Sirijoje sunkumą, į Sprendimo 2013/255/BUSP I priede pateiktą fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašą reikėtų įtraukti keturis asmenis;
            
         
               (3)
            
            
               todėl Sprendimas 2013/255/BUSP turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2013/255/BUSP I priedas iš dalies keičiamas taip, kaip išdėstyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2017 m. kovo 20 d.
      
         
            Tarybos vardu
         
         
            Pirmininkas
         
         L. GRECH
      
   
   
      (1)  OL L 147, 2013 6 1, p. 14.
   
      PRIEDAS
      Į Sprendimo 2013/255/BUSP I priedo A skirsnyje (Asmenys) pateiktą sąrašą įtraukiami toliau nurodyti asmenys:
      
         
                      
                  
                  
                     Vardas, pavardė
                  
                  
                     Identifikavimo informacija
                  
                  
                     Įtraukimo į sąrašą priežastys
                  
                  
                     Įtraukimo į sąrašą data
                  
               
                     „235.
                  
                  
                     Ahmad Ballul
                     (dar žinomas kaip Ahmad Muhammad Ballul; Ahmed Balol)
                     
                        
                  
                  
                     Gimimo data: 1954 m. spalio 10 d.
                     Laipsnis: generolas majoras; Sirijos arabų oro pajėgų ir oro gynybos pajėgų vadas
                  
                  
                     Turi generolo majoro laipsnį ir yra Sirijos arabų oro ir oro gynybos pajėgų aukšto rango karininkas ir vadas; pareigas pradėjo eiti po 2011 m. gegužės mėn.
                     Veikia cheminio ginklo platinimo sektoriuje ir, būdamas aukšto rango Sirijos arabų oro pajėgų karininku, yra atsakingas už smurtines represijas prieš civilius gyventojus, įskaitant Sirijos režimo išpuolių panaudojant cheminį ginklą, nurodytų bendro tyrimo mechanizmo ataskaitoje, vykdymą.
                  
                  
                     2017.3.21
                  
               
                     236.
                  
                  
                     Saji Darwish
                     (dar žinomas kaip Saji Jamil Darwish; Sajee Darwish; Sjaa Darwis)
                     
                        
                  
                  
                     Gimimo data: 1957 m. sausio 11 d.
                     Laipsnis: Sirijos arabų oro pajėgų generolas majoras
                  
                  
                     Turi generolo majoro laipsnį ir yra Sirijos arabų oro pajėgų 22-osios divizijos aukšto rango karininkas ir vadas; pareigas pradėjo eiti po 2011 m. gegužės mėn.
                     Veikia cheminio ginklo platinimo sektoriuje ir yra atsakingas už smurtines represijas prieš civilius gyventojus: būdamas aukšto rango Sirijos arabų oro pajėgų karininku ir 22-osios divizijos vadu, jis yra atsakingas už cheminio ginklo panaudojimą iš 22-osios divizijos kontroliuojamose oro bazėse veikiančių orlaivių, įskaitant išpuolį prieš Talmeną, kurį, kaip nurodyta bendro tyrimo mechanizmo pranešime, įvykdė režimo sraigtasparniai, kurių bazė yra Chamos aerodrome
                  
                  
                     2017.3.21
                  
               
                     237.
                  
                  
                     Muhammed Ibrahim
                     
                        
                  
                  
                     Gimimo data: 1964 m. rugpjūčio 5 d.
                     Laipsnis: brigados generolas; Sirijos arabų oro pajėgų 63-iosios brigados vado pavaduotojas Chamos aerodrome
                  
                  
                     Turi brigados generolo laipsnį ir yra Sirijos arabų oro pajėgų 63-iosios brigados aukšto rango karininkas ir vado pavaduotojas; pareigas pradėjo eiti po 2011 m. gegužės mėn.
                     Veikia cheminio ginklo platinimo sektoriuje ir, būdamas aukšto rango Sirijos arabų oro pajėgų karininku bendro tyrimo mechanizmo tirtu laikotarpiu ir 63-iosios brigados vado pavaduotoju nuo 2015 m. kovo iki gruodžio mėn., atsakingas už smurtines represijas prieš civilius gyventojus 63-iajai brigadai panaudojant cheminį ginklą Talmene (2014 m. balandžio 21 d.), Kmene (2015 m. kovo 16 d.) ir Sarmine (2015 m. kovo 16 d.).
                  
                  
                     2017.3.21
                  
               
                     238.
                  
                  
                     Badi' Mu'alla
                     
                        
                  
                  
                     Gimimo data: 1961 m.
                     Gimimo vieta: Bistuviras (Bistuwir), Džablė (Jablah), Sirija
                     Laipsnis: brigados generolas; Sirijos arabų oro pajėgų 63-iosios brigados vadas
                  
                  
                     Turi brigados generolo laipsnį ir yra Sirijos arabų oro pajėgų aukšto rango karininkas ir 63-iosios brigados vadas; pareigas pradėjo eiti po 2011 m. gegužės mėn.
                     Veikia cheminio ginklo platinimo sektoriuje ir, būdamas 63-iosios brigados vadu bendro tyrimo mechanizmo tirtu laikotarpiu, atsakingas už smurtines represijas prieš civilius gyventojus 63-iajai brigadai panaudojant cheminį ginklą Talmene (2014 m. balandžio 21 d.), Kmene (2015 m. kovo 16 d.) ir Sarmine (2015 m. kovo 16 d.).
                  
                  
                     2017.3.21“